[{"text_idx": "#000002", "text": "Pwy ydym ni Ystafell Newyddion Hygyrchedd"}, {"text_idx": "#000003", "text": "Search this site English Listen"}, {"text_idx": "#000005", "text": "Pwy ydym ni/Straeon Staff/Diwrnod Rhyngwladol Menywod"}, {"text_idx": "#000013", "text": "Mae Diwrnod Rhyngwladol y Menywod yn ddiwrnod byd-eang sy'n dathlu cyflawniadau cymdeithasol, economaidd, diwylliannol a gwleidyddol menywod"}, {"text_idx": "#000015", "text": "Wrth i ni baratoi i ddathlu Diwrnod Rhyngwladol y Menywod, soniwch wrthym am ffigwr benywaidd mewn hanes a\u2019ch dylanwadodd?"}, {"text_idx": "#000016", "text": "Dwi wedi bod yn rhedeg ers sawl blwyddyn, ac yn ferch ifanc roeddwn i\u2019n edmygu Jackie Joyner-Kersee, athletwr Americanaidd fuodd yn llwyddiannus mewn nifer o Gemau Olympaidd. Erbyn hyn, sefydlodd Jackie ei sefydliad ei hun lle mae hi\u2019n helpu pobl ifanc amddifadus yn yr Unol Daleithiau i ddod yn athletwyr a\u2019u helpu yn eu bywydau"}, {"text_idx": "#000017", "text": "Beth mae DRhM yn golygu i chi?"}, {"text_idx": "#000018", "text": "Mae Diwrnod Rhyngwladol y Menywod yn ddiwrnod lle gallwn ddathlu llwyddiannau merched a sut maen nhw\u2019n gwneud gwahaniaeth ac yn annog menywod eraill i wynebu\u2019u heriau eu hunain."}, {"text_idx": "#000019", "text": "Dim ond swm isel o fenywod sydd gennym yn y GTA o hyd, felly mae angen bod yn weladwy wrth godi proffil merched i ddangos fod hon yn ro\u0302l a gyrfa gall menywod anelu ati a bod modd cyflawni hynny. Hefyd, mae e ynghylch herio ystrydebau. Yn aml, cyfeirir atom fel \u2018dynion ta\u0302n\u2019 yn hytrach na \u2018diffoddwyr ta\u0302n\u2019 ac mae hyn yn rhywbeth sydd angen newid."}, {"text_idx": "#000022", "text": "Rydych chi\u2019n paratoi i gychwyn her anferth. Beth y\u2019ch chi\u2019n gobeithio bydd eraill yn dysgu o\u2019ch siwrne?"}, {"text_idx": "#000023", "text": "Fel aelod hyna\u2019r ti\u0302m, rwy\u2019n gobeithio mai fi fydd yr un llonydd neu lais y call pan fydd pethau\u2019n mynd yn anodd. Rwy\u2019 am ddangos mai rhif yn unig yw oed, a dwi\u2019n credu os allwch gadw\u2019n ffit a bywiog, mae llawer o\u2019r hyn a wnawn ynghylch gallu a nerth ymenyddol yn fwy na chorfforol. Rwy\u2019 eisiau gallu dangos y gallwch ymgymryd ag unrhyw her \u2013 does dim ots beth yw eich oed \u2013 a does dim ots beth yw eich rhywedd chwaith."}, {"text_idx": "#000026", "text": "Beth ydych chi\u2019n ei fwynhau fwyaf am y swydd?Rwy\u2019n mwynhau cyfeillgarwch y ti\u0302m a chael her wahanol bob dydd."}, {"text_idx": "#000027", "text": "Beth fyddech chi\u2019n ei newid am y tybiaethau a wnaed gan ddynion am fenywod?Fyddwn i ddim yn newid dim achos bod pob dyn rwyf wedi dod ar ei draws o fewn y Gwasanaeth yn barchus ac wedi gwerthfawrogi fy help bob amser."}, {"text_idx": "#000028", "text": "Sut ydych chi\u2019n llwyddo mewn amgylchedd lle mae dynion yn y mwyafrif?Drwy fod yn fenyw, ac yn bwysicaf oll drwy fod yn fi fy hun."}, {"text_idx": "#000029", "text": "Pa gynnydd ydych chi wedi\u2019i weld o ran cydraddoldeb rhywiol yn eich bywyd a\u2019ch gwaith?O\u2019r cychwyn cyntaf yn fy swydd rwyf wedi gweld cydraddoldeb yn y gweithle ac mae hynny\u2019r un fath yn fy mywyd bob dydd. Dw i byth yn teimlo fy mod i\u2019n cael fy nhrin yn wahanol o ganlyniad i fy rhyw"}, {"text_idx": "#000031", "text": "Wrth i ni baratoi i ddathlu Diwrnod Rhyngwladol y Menywod, soniwch wrthym am ffigwr benywaidd mewn hanes a\u2019ch dylanwadodd? Virginia Woolf \u2013 am alluogi menywod ac annog pobl i brofi bywyd yn hytrach na breuddwydio amdano. Mae angen i chi fyw eich bywyd fel petaech chi\u2019n mynd i ysgrifennu llyfr amdano."}, {"text_idx": "#000032", "text": "Beth mae DRhM yn golygu i chi?Mae\u2019n golygu adlewyrchu ar y brwydrau a brofwyd gan ferched yn hanesyddol \u2013 sut allwn ddysgu ohonynt a sut i symud ymlaen i greu tegwch o ran rhywedd."}, {"text_idx": "#000033", "text": "Beth ydych chi\u2019n #DewisHerio?Iaith sy\u2019n seiliedig ar rywedd. Yn aml, mae pobl yn dal i fy ngalw\u2019n \u2018ddyn ta\u0302n benywaidd\u2019 \u2013 gadwech i ni ei droi ar ei ben a dweud \u2018menyw ta\u0302n gwrywaidd\u2019 \u2013 mae\u2019n swnio\u2019n ddwl, nag yw e?"}, {"text_idx": "#000037", "text": "Ers faint ydych chi wedi bod yn Brentis gyda\u2019r Adran Fflyd a Pheirianneg?Tua blwyddyn a hanner, dechreuais ym mis Hydref 2019."}, {"text_idx": "#000038", "text": "Beth ydych chi\u2019n ei fwynhau fwyaf am y swydd?Rwy\u2019n hoffi cael tasgau gosod a ffyrdd eglur i\u2019w cwblhau; mae hyn yn wahanol iawn i fy swydd ddiwethaf mewn hostel i bobl ddigartref lle\u2019r oedd angen ymatebion unigryw ar gynifer o ddigwyddiadau oedd yn dibynnu ar sefyllfaoedd amrywiol. Rwy\u2019n mwynhau\u2019r hyder rwy\u2019n ei gael o wybod mod i\u2019n gallu holl rannau fy swydd yn dda."}, {"text_idx": "#000039", "text": "Beth fyddech chi\u2019n ei newid am y tybiaethau a wnaed gan ddynion menywod?Dw i ddim yn hoffi stereoteipiau\u2019n gyffredinol, felly byddwn i\u2019n annog pawb i farnu pobl fel unigolion, nid yn o\u0302l eu rhyw. Mae gan bob menyw wahanol ddiddordebau, gobeithion ac uchelgeisiau, yn union yr un fath a\u0302 phob dyn. Nid yw\u2019r ffaith bod y rhain yn cynnwys teulu, gyrfa, chwaraeon, teithio neu fod yn hapus ynoch chi eich hunan, yn dibynnu ar ryw, felly ni ddylai neb cael ei gyfyngu yn y fath modd.Ar yr un pryd, rwy\u2019n credu bod angen i ddynion gydnabod bod llawer i\u2019w wneud eto \u2013 mae\u2019r bwlch cyflog rhwng y rhywiau yn y DU yn dal i fod yn broblem, ac yn fwy fyth felly i fenywod o gefndiroedd BAME, ac mae euogfarnau ar gyfer achosion o ymosodiadau rhywiol (sy\u2019n cynnwys dioddefwyr benywaidd yn bennaf) ar eu hisaf erioed. Pe gallai mwy o ddynion alw eu hunain yn ffeministiaid a bod yn gynghreiriaid gweithredol, byddai\u2019r byd ar ei ffordd i ddod yn lle tecach."}, {"text_idx": "#000041", "text": "Pa gynnydd ydych chi wedi\u2019i weld o ran cydraddoldeb rhywiol yn eich bywyd a\u2019ch gwaith?Wrth gwrs, gwnaeth mudiadau megis #FiHefyd waith gwych o ran rhoi sylw i aflonyddu rhywiol a gwahaniaethu, a welir yn aml yn y gweithle. Rwy\u2019n credu bod hyn wedi rhoi mwy o hyder i fenywod siarad a ddangosodd fod y broblem yn fwy cyffredin o lawer, gan olygu y byddai mwy ohonynt yn cael eu credu, gobeithio.Mae cael modelau ro\u0302l cryf iawn gan fenywod mewn gwleidyddiaeth, y byd chwaraeon, busnes a diwylliant pop wedi bod yn sbardun gwych i fenywod eraill fynd i\u2019r meysydd hynny, felly gobeithio y bydd hynny\u2019n parhau. Gall cael cynrychiolaeth gynyddol a mwy o fenywod yn ymwneud a\u0302 gwneud penderfyniadau ill dau fod o fudd i gymdeithas gyflawn."}]